**PRAVO NA ODUSTAJANJE**

U skladu sa važećim Zakonom o zaštiti potrošača, (Sl.gl.RS br.62/2014) imate pravo na odustanak od ugovora zaključenog na daljinu, bez navođenja razloga za isti, ukoliko je izjava poslata trgovcu u roku od 14 dana od dana kada je roba dospela u državinu potrošača, odnosno trećeg lica koje je odredio potrošač, a koje nije prevoznik.

Odustajanjem od ugovora oslobađate se svih obaveza, osim obaveze plaćanja troškova vezanih za slanje robe koja se vraća usled odustanka od ugovora. Troškove vraćanja ne snosite samo u slučaju da Vam je isporučen neispravan ili pogrešan artikal i u slučaju da vraćanje obavite lično u nekom od naših maloprodajnih objekata. Potrošač je dužan da vrati robu trgovcu, bez odlaganja, a najkasnije u roku od 14 dana od dana kada je poslao obrazac Izjava o odustanku od ugovora.

Da bi ostvarili pravo na odustanak proizvodi moraju biti nekorišćeni, neoštećeni i u originalnoj ambalaži i mora biti priložen originalni račun i popunjen obrazac Izjava o odustanku od ugovora. U suprotnom se proizvod vraća na Vašu adresu, o Vašem trošku.

Po članu 33. Zakona o zaštiti potrošača, ako potrošač ostvari pravo na odustanak od ugovora, smatra se da ugovor nije ni zaključen i nastaju obaveze propisane članovima 34. i 35. ovog zakona. Kod ugovora o prodaji robe koji se zaključuje izvan poslovnih prostorija ili na daljinu, trgovac je dužan da vrati potrošaču sredstva koja je platio po osnovu ugovora kada primi ili preuzme robu koju je po osnovu ugovora isporučio potrošaču, odnosno kada primi dokaz da je potrošač robu poslao trgovcu, bez obzira koju od tih radnji je potrošač prvo preduzeo. Trgovac je dužan da potrošaču bez odlaganja vrati iznos koji je potrošač platio po osnovu ugovora, a najkasnije u roku od 14 dana od dana prijema obrasca Izjava o odustanku. Važno je napomenuti da se novac vraća isključivo uplatom na tekući račun kupca.

Obrazac Izjave o odustanku od ugovora možete dostaviti **elektronskom poštom, na adresu sedišta firme ili u najbližem maloprodajnom objektu.**

Artikal od čije kupovine želite da odustanete možete dostaviti **u najbližem maloprodajnom objektu ili se obratiti kontakt centru da organizuje povrat preko kurirske službe.**

**IZJAVA O ODUSTANKU OD UGOVORA ZAKLJUČENOG NA DALJINU**

|  |  |
| --- | --- |
| Naziv firme: | Đak d.o.o. Beograd |
| Adresa sedišta: | Milana Rešetara 5, Zemun |
| Kontakt telefon: | 0800-100-505 |
| Elektronska pošta: | prodaja@djaksport.com |

**Popunjava potrošač:**

**Ovim obaveštavam da odustajem od ugovora o prodaji sledeće robe/usluge**

|  |  |
| --- | --- |
| Ime i prezime: |  |
| Adresa: |  |
| Kontakt telefon: |  |
| Naziv banke i broj tekućeg računa na koji se može izvršiti uplata novca: |  |
| Potpis (ukoliko se dostavlja poštom ili lično): |  |

|  |  |
| --- | --- |
| Datum zaključenja ugovora: |  |
| Datum prijema robe: |  |
| Datum popunjavanja izjave o odustanku: |  |
| ID broj porudžbine (broj naveden na računu ispod broja telefona): |  |
| Šifra proizvoda na koji se odnosi odustajanje od ugovora: |  |
| Razlog za odustanak (nije obavezno popuniti): |  |

\* Nakon prijema obrasca Izjava o odustanku od ugovora, bez odlaganja ćete primiti obaveštenje o prijemu istog, zajedno sa uputstvom za vraćanje kupljenog proizvoda. U Vašem je interesu da artikal od čije kupovine želite da odustanete ne šaljete samoinicijativno, već isključivo u dogovoru sa zaposlenima u kompaniji Đak d.o.o. Beograd.

\*\* Podaci koje ostavite u obrascu Izjava o odustanku od ugovora služe isključivo za evidentiranje izmena u prometu i kompanija Đak d.o.o. Beograd ih neće skladištiti, niti koristiti u druge svrhe.